
REFERAT DE APROBARE
privind aprobarea închirierii prin licitaţie publică a pajiştilor din proprietatea publică a comunei Salcia, a Studiului de oportunitate privind inchirierea, aprobarea Regulamentului procedurii de licitaţie, Documentaţiei de atribuire, Caietului de sarcini, cerinţele minime de calificare ale ofertanţilor, Contractului de închiriere – model cadru, în vederea atribuirii contractelor de închiriere a pajistilor, aflate în proprietatea publică a comunei Salcia

Tinând cont de:
● importanţa cresterii animalelor si de facilitarea accesului acestora la suprafeţele de pajisti disponibile, aflate in domeniul privat al unităţii noastre administrativ-teritoriale, in condiţiile in care pentru majoritatea crescătorilor de animale singura sursă de asigurare a hranei pe perioada verii este masa verde obţinută de pe pajisti,
Având în vedere:
● realizarea atribuţiilor conferite prin Codul administrativ, Consiliul Local al comunei  Salcia  hotăraste darea in administrare, concesionarea sau inchirierea bunurilor ce apartin domeniului public sau privat de interes local.
● prevederile H.G.1359/2001,anexa nr.80 privind aprobarea bunurilor din domeniul public al comunei Salcia.
● prevederile Ordonanţei de Urgenţă nr. 34/23.04.2013 privind organizarea, administrarea si exploatarea pajistilor permanente si pentru modificarea si completarea Legii fondului funciar nr. 18/1991 publicată in monitorul oficial nr. 267/13.05.2013
Inchirierea acestor suprafeţe de teren conduce la imbunătăţirea eficienţei economice a exploatării animalelor si confera o mai bună valorificare a bunurilor aparţinând patrimoniului comunei  Salcia.
Avand in vedere cele prezentate precum si necesitatea de a genera noi venituri la bugetul local propun spre analiză si aprobare proiectul de hotãrâre privind aprobarea închirierii prin licitaţie publică a pajiştilor din patrimoniul public al comunei Salcia, a Referatului privind oportunitatea închirierii, Regulamentului procedurii de licitaţie, Documentaţiei de atribuire, Caietului de sarcini, cerinţele minime de calificare ale ofertanţilor, Contractului de închiriere – model cadru, în vederea atribuirii contractelor de închiriere pasuni, aflate în proprietatea privată a comunei  Salcia.

Viceprimar,
Mihail Vlad,                  

